Voldemārs Valdmanis

Voldemārs Valdmanis ( — ) bija latviešu grafiķis, scenogrāfs, plakātists un grāmatu ilustrators. Gleznotāja Viļa Valdmaņa brālis.http://www.letonika.lv/groups/default.aspx?r=6&q=Vilis valdmanis&id=969600&&g=1 Mākslinieku biedrības "Zaļā vārna" biedrs.Red. Romis Bēms. Latviešu tēlotāja māksla. 1860 — 1940. Rīga:Zinātne, 1986.244.lpp.

 Biogrāfija 
Voldemārs Valdmanis dzimis 1905. gada 16. oktobrī Tambovas guberņā Krievijā. Tēlotāja mākslu apguvis, mācoties Cēsu amatniecības skolā, kur 1924. gadā beidzis lietišķās mākslas klasi pie gleznotājiem Kārļa Brencēna un Kārļa Baltgaiļa,Red. Romis Bēms. Latviešu tēlotāja māksla. 1860 — 1940. Rīga:Zinātne, 1986.376.lpp. kā arī mācoties Uga Skulmes mākslas studijā Rīgā (1927). Darbojies Raiņa klubā (1920 — 1930). Bijis dekoratora māceklis Rīgas strādnieku teātrī, bet vēlāk dekorators Nacionālajā teātrī (1928 — 1940), kur radījis ietērpu 51 inscenējumam, Rīgas Tautas teātrī (1941 — 1944), Drāmas teātrī (1944 — 1946). Vēlāk bijis Rīgas Kinostudijas galvenais mākslinieks (1946 — 1947).http://www.letonika.lv/groups/default.aspx?r=6&q=voldem%C4%81rs  valdmanis&id=969602&&g=1 Bijis Rīgas pilsētas Mākslas muzeja direktors (1940 — 1941) laikā, kad no šī amata padomju vara atstādināja Vilhelmu Purvīti, viņa uzdevums bija veidot padomju mākslas muzeju. No 1944. gada bijis Mākslinieku savienības biedrs. 1963. gadā Valdmanim tika piešķirts Latvijas PSR Tautas mākslinieka goda nosaukums. Bija precējies ar Teodora Amtmaņa meitu Dagniju. Dzīvojis savas dzimtas mājās Rozakās, kas atradās Kosas, tagad Amatas pagastā. Miris 1966. gada 11. decembrī Rīgā, apbedīts Rīgas Meža kapos.

 Mākslinieciskā darbība 
Pievērsies stājgrafikai un grāmatu grafikai no 1947. gada. Ilustrējis daudzas grāmatas, kuru vidū ir minamas Jāņa Raiņa "Uguns un nakts" (1953), Viļa Lāča darbiRed. Romis Bēms. Latviešu tēlotāja māksla. 1860 — 1940. Rīga:Zinātne, 1986.416.lpp. "Zvejnieka dēls" (1947), "Vētra" (1946 — 1949), "Uz jauno krastu" (1955), "Raksti 1 — 10" (1959 — 1962), Aleksandra Puškina "Poltava" (1949), Andreja Upīša "Zaļā zeme" (1965) un daudzas citas grāmatas. Grāmatu grafikā detalizēti raksturojis personāžus un atklājis vidi. Darbojoties scenogrāfijā un zīmejot kostīmu metus daudziem uzvedumiem, reālistiski raksturojis vides un laikmeta iezīmes.http://www.letonika.lv/groups/default.aspx?r=1&q=voldem%C4%81rs  valdmanis&id=962544&&g=1
Bijis Latvijas Republikas proklamēšanas 20 gadu svinību Rīgā mākslinieks. Ārpus scenogrāfijas un grafikas radījis arī darbus akvarelī, eļļā un pasteļa tehnikā. Mākslinieka radītajiem plakātiem raksturīgs ekspresīvs krāsu salikums, veiksmīgs figurālo grupu apvienojums ar burtu kompozīciju.Red. Romis Bēms. Latviešu tēlotāja māksla. 1860 — 1940. Rīga:Zinātne, 1986.407.lpp.
 Izstādes 
Sācis piedalīties izstādēs no 1928. gada. Piedalījies mākslinieku biedrības "Zaļā vārna" strādnieku dzīvei veltītās tematikas izstādēs (9 — 14 izstāde).

 Izmantotā literatūra 
 Red. Romis Bēms. Latviešu tēlotāja māksla. 1860 — 1940. Rīga:Zinātne, 1986. 500lpp.

 Atsauces 

Kategorija:1905. gadā dzimušie
Kategorija:1966. gadā mirušie
Kategorija:Latvijas mākslinieki
Kategorija:Latvijas grafiķi
Kategorija:Latvijas scenogrāfi
Kategorija:Latviešu mākslinieki
Kategorija:Latviešu grafiķi
Kategorija:Mākslinieku biedrības "Zaļā vārna" mākslinieki
Kategorija:Latvijas PSR Tautas mākslinieki
Kategorija:Rīgas Meža kapos apbedītie
Kategorija:Ar Darba Sarkanā Karoga ordeni apbalvotie